Publication: Magyar Közlöny
Issue: MK-2003-91 (Year: 2003, Number: 91)
Era: 1990-2004
Section: 1.5. Az 1.3. pont b) és c) alpontjai esetében, amennyiben a húskészítmények és egyes egyéb állati eredetû termékek elõállításának és forgalomba hozatalának élelmiszerhigiéniai feltételeirõl szóló 20/2003. (II. 28.) FVM rendelet
Paragraph Index: 420

7. Élelmiszer-kereskedelmi csomagolás, szeletelés (ideértve az elõcsomagolást és elõszeletelést is) 7.1. Az elõállítás helyén csomagolt egyedi fogyasztói csomagolású élelmiszer-kereskedelmi elõcsomagolás céljából nem bontható meg. 7.2. Élelmiszert elõszeletelni a forgalomnak megfelelõ mennyiségben és ütemben szabad a folyamatos kiszolgálás megkönnyítésére, az aznapi szükségletnek megfelelõen. 7.3. A forgalmazás során az elõcsomagolást olyan feltételek között és úgy kell végezni, hogy a termék ne szenynyezõdjék, és a csomagolás védje az élelmiszert a szennyezõdéstõl. A csomagolást végzõ személynek a szükséges higiénés elõírásokat be kell tartania. 7.4. Nyers húst, zöldséget-gyümölcsöt, fogyasztásra kész élelmiszert nem szabad azonos helyen csomagolni. A különbözõ higiéniai megítélésû élelmiszerek szeleteléséhez használatos edényeket, eszközöket a rendeltetésüknek megfelelõen kell jelölni és használni, elmosogatni és tárolni. Mindegyik helyen külön mosogatót kell felszerelni. 7.5. Elõcsomagolás a forgalmazási hely e célra kialakított csomagolóhelyiségében végezhetõ — kivéve a zöldséget, gyümölcsöt, amelyet a szakraktár vagy elõtere elkülönített részén is lehet elõcsomagolni — úgy, hogy a csomagolatlan élelmiszerek a szállítási és raktározási munkálatok közben a szennyezõdéstõl védve legyenek. Az elõcsomagolt árut az elõírásoknak megfelelõen jelölni kell. 7.6. Elõszeleteléshez és elõcsomagoláshoz csak tiszta szeletelõ-, csomagológépet, -eszközt szabad használni. Használat után a szeletelõgépet, -eszközt a helyiségben e célra felszerelt mosogatóban kell tisztítani, és fertõtleníteni. 7.7. A közvetlen fogyasztásra kerülõ élelmiszereket szeletelés, csomagolás alkalmával kézzel megfogni tilos, segédeszköz használata kötelezõ.

Source: https://magyarkozlony.hu/hivatalos-lapok/af962c64796fb96f6e5e5de53badcdbe3e5286dd/dokumentumok/45eb86367399123068ccceb626bcc78342c14795/letoltes